ᱯᱤᱞᱤᱵᱷᱤᱛ

ᱯᱤᱞᱤᱵᱷᱤᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱯᱤᱞᱤᱵᱷᱤᱛ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱯᱤᱞᱤᱵᱷᱤᱛ ᱵᱟᱨᱮᱞᱤ ᱰᱤᱵᱤᱡᱚᱱ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱦᱚᱱᱚᱛ ᱠᱟᱱᱟ, ᱱᱚᱣᱟ ᱱᱮᱯᱟᱞ ᱥᱤᱢᱟᱹ ᱨᱮ ᱢᱮᱱᱟᱜ ᱥᱤᱵᱽᱞᱤᱠ ᱨᱮᱸᱡᱽ ᱨᱮᱱᱟᱜ ᱛᱚᱞᱦᱚᱴᱤ ᱫᱷᱟᱨᱮ ᱨᱮ ᱡᱚᱜᱽᱼᱦᱮᱢᱟᱞ ᱵᱩᱨᱩ ᱴᱚᱴᱷᱟ ᱨᱮᱱᱟᱜ ᱨᱚᱦᱤᱞᱠᱷᱚᱸᱰ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱜᱚᱢᱛᱤ ᱜᱟᱰᱟ ᱨᱮᱱᱟᱜ ᱡᱟᱱᱟᱢ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱟᱨ ᱟᱹᱰᱤ ᱰᱮᱦᱮᱨ ᱵᱤᱨ ᱠᱤᱥᱟᱹᱬ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱠᱚᱧᱮ ᱥᱤᱧᱚᱛ ᱴᱚᱴᱷᱟ ᱨᱮ ᱾ ᱯᱤᱞᱤᱵᱷᱤᱛ ᱫᱚ ᱛᱤᱨᱤᱭᱚ ᱱᱚᱜᱽᱨᱤ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱼ ᱥᱤᱧᱚᱛ ᱨᱮᱱᱟᱜ ᱙᱕ ᱥᱟᱭᱠᱚᱲᱟ ᱛᱤᱨᱤᱭᱚ ᱛᱮᱭᱟᱨᱚᱜ ᱟᱨ ᱵᱟᱦᱨᱮ ᱠᱚ ᱠᱩᱞ ᱞᱟᱹᱜᱤᱫ ᱛᱮ ᱛᱤᱨᱤᱭᱚ ᱚᱛ ᱾

ᱚᱛᱱᱚᱜ
ᱯᱤᱞᱤᱵᱷᱤᱛ 28°64' ᱟᱨ 29°53' ᱠᱚᱧᱮ ᱞᱟᱴᱤᱴᱭᱩᱰ ᱟᱨ 79°57' ᱨᱮᱱᱟᱜ ᱢᱮᱨᱤᱰᱤᱭᱚᱱ ᱟᱨ 81°37' ᱥᱟᱢᱟᱝ ᱞᱚᱝᱜᱤᱴᱭᱩᱰ ᱛᱟᱞᱟ ᱨᱮ ᱖᱘.᱗᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱯᱤᱞᱤᱵᱷᱤᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱩᱫᱷᱚᱢ ᱥᱤᱝ ᱱᱚᱜᱚᱨ ᱟᱨ ᱱᱮᱯᱟᱞ ᱴᱚᱴᱷᱟ ᱤᱫᱤ ᱛᱮ ᱥᱤᱢᱟᱹ ᱢᱮᱱᱟᱜᱼᱟ ᱾ ᱥᱟᱦᱡᱟᱜᱟᱸᱯᱩᱨ ᱮᱛᱚᱢ ᱥᱮᱦᱮᱫ ᱨᱮ ᱯᱤᱞᱤᱵᱷᱤᱛ ᱨᱮ ᱢᱮᱱᱟᱜᱼᱟ ᱾ ᱯᱤᱞᱤᱵᱷᱤᱛ ᱥᱟᱢᱟᱝ ᱥᱮᱫ ᱨᱮ ᱞᱚᱠᱜᱤᱢᱯᱩᱨ ᱠᱷᱤᱨᱤ ᱠᱷᱚᱱ ᱠᱮᱡ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱟᱨ ᱛᱟᱨᱟ ᱥᱟᱸᱜᱤᱧ ᱥᱟᱦᱡᱟᱦᱟᱸᱯᱩᱨ ᱤᱫᱤ ᱛᱮ ᱥᱣᱟᱜᱟ ᱥᱮᱱᱚᱜᱼᱟ ᱾ ᱯᱟᱪᱮ ᱥᱤᱢᱟᱹ ᱵᱟᱨᱮᱞᱤ ᱥᱤᱢᱟᱹ ᱫᱚ ᱡᱚᱲᱟᱣ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱯᱤᱞᱤᱵᱷᱤᱛ ᱨᱤᱱ ᱦᱚᱲ ᱮᱞ ᱒,᱐᱓᱗,᱒᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱤᱞᱤᱵᱷᱤᱛ ᱦᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱔᱖ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾ ᱯᱤᱞᱤᱵᱷᱤᱛ ᱥᱚᱦᱚᱨ ᱨᱮ ᱑᱙᱗,᱔᱕᱕ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒.᱙᱔% ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱗.᱐᱖% ᱢᱮᱱᱟᱜᱼᱟ ᱾ ᱯᱤᱞᱤᱵᱷᱤᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱓.᱕᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱠᱚᱢ ᱜᱮᱭᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱗᱓.᱔᱖% ᱢᱮᱱᱟᱜᱼᱟ,  ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱒.᱔᱓% ᱢᱮᱱᱟᱜᱼᱟ ᱾ ᱯᱤᱞᱤᱵᱷᱤᱛ ᱨᱮ, ᱑᱔.᱕᱘% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱟᱥ ᱦᱮᱡ ᱥᱮᱱ ᱰᱟᱦᱟᱨ
ᱯᱤᱞᱤᱵᱷᱤᱛ ᱯᱚᱱᱚᱛ ᱯᱚᱨᱤᱣᱚᱦᱚᱱ (UPSRTC) ᱵᱟᱥ ᱤᱫᱤ ᱛᱮ ᱵᱟᱨᱮᱞᱤ, ᱴᱚᱱᱚᱠᱯᱩᱨ, ᱫᱤᱞᱞᱤ, ᱞᱚᱠᱱᱚᱣ, ᱰᱮᱦᱨᱟᱰᱩᱱ, ᱦᱚᱨᱤᱫᱣᱟᱨ, ᱟᱜᱽᱨᱟ ᱟᱨ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱛᱟᱨᱟ UPSRTC ᱮᱥᱤ ᱥᱟᱛᱟᱵᱟᱫᱤ ᱵᱟᱥ ᱯᱤᱞᱤᱵᱷᱤᱛ ᱠᱷᱚᱱ ᱫᱤᱞᱞᱤ, ᱞᱚᱠᱷᱱᱚᱣ ᱟᱨ ᱰᱮᱦᱨᱟᱰᱩᱱ ᱞᱟᱹᱜᱤᱫ ᱦᱚᱸ ᱥᱮᱱᱚᱜᱼᱟ ᱾ ᱛᱟᱨᱟ ᱯᱚᱱᱚᱛ ᱵᱟᱥ ᱯᱤᱞᱤᱵᱷᱤᱛ ᱠᱷᱚᱱ ᱥᱟᱦᱡᱟᱦᱟᱸᱯᱩᱨ, ᱦᱚᱞᱫᱣᱟᱱᱤ, ᱩᱫᱷᱚᱢ ᱥᱤᱝ ᱱᱚᱜᱚᱨ ᱞᱟᱹᱜᱤᱫ ᱛᱮ ᱥᱮᱱᱚᱜᱼᱟ ᱾

ᱨᱮᱞ ᱦᱮᱡ ᱥᱮᱱ ᱰᱟᱦᱟᱨ
ᱯᱤᱞᱤᱵᱷᱤᱛ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱵᱟᱨᱮᱞᱤᱼᱞᱚᱠᱷᱤᱢᱯᱩᱨ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱥᱟᱢᱟᱝ ᱠᱚᱧᱮ ᱨᱮᱞᱣᱮ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱠᱟᱹᱢᱤ ᱨᱮ ᱢᱮᱱᱟᱜᱼᱟ ᱾

ᱮᱛᱚᱢᱼᱯᱟᱪᱮ ᱨᱮ ᱥᱮᱱᱚᱜ, ᱵᱷᱚᱡᱤᱯᱩᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱯᱤᱞᱤᱵᱷᱤᱛ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱢᱩᱬ ᱥᱴᱮᱥᱚᱱ ᱠᱟᱱᱟ ᱾ ᱯᱟᱪᱮ ᱨᱮ ᱥᱩᱨ ᱨᱮᱱᱟᱜ ᱢᱩᱬ ᱥᱴᱮᱥᱚᱱ ᱯᱩᱨᱚᱱᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
250px|thumb|right|ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱔, ᱯᱤᱞᱤᱵᱷᱤᱛ ᱞᱮᱠᱟᱛᱮ ᱥᱮᱱᱚᱜᱼᱟ, ᱟᱨ ᱦᱚᱨᱤᱫᱣᱟᱨ, ᱠᱤᱪᱪᱷᱟ, ᱠᱟᱥᱤᱯᱩᱨ ᱟᱨ ᱱᱚᱜᱤᱱᱟ ᱥᱚᱦᱚᱨ ᱠᱷᱚᱱ ᱡᱚᱲᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official Web Site
 Pilibhit city guide
 Government Of Uttar Pradesh – Official Web Site


ᱛᱷᱚᱠ:ᱯᱤᱞᱤᱵᱷᱤᱛ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱨᱚᱦᱤᱞᱠᱷᱚᱸᱰ
ᱛᱷᱚᱠ:ᱵᱟᱨᱮᱞᱤ ᱠᱷᱚᱸᱰ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ